Ана Ахматова
Земя, макар и не рождена…

Превод от руски: Петър Велчев, 2008

chitanka.info

Земя, макар и не рождена,

но в мен оставила следа —

и нежно-ледна, несолена

е тука морската вода.

На дъното белее пясък,

ветрецът тръпне от екстаз,

елхови стволи — розов блясък

обнажват в залезния час.

И всред вълните на ефира

духът се пита изумен:

край на деня, край на всемира,

или последна тайна в мен.

1964

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.